b"\n_START_ARTICLE_\nPas cobert als carrers Vilanova i Agoders\n_START_SECTION_\nDescripci\xc3\xb3\n_START_PARAGRAPH_\nPas cobert que fa punt de comunicaci\xc3\xb3 entre el c/ Vilanova i el c/ Agoders de T\xc3\xa0rrega. \xc3\x89s destacable per la seva llargada, profunditat, estretor i una innovadora via inclinada. Aquest pas travessa un habitatge situat a la part superior el qual comunica tamb\xc3\xa9 amb el c/ Agoders i el c/ Vilanova. Per tant, les forces que ha de suportar la coberta d'aquest pas s\xc3\xb3n moltes, per aix\xc3\xb2 ens trobem amb un embigat format per massisses bigues de ferro que van col\xc2\xb7locades en sentit horitzontal unint el dos murs laterals. Aquests murs s\xc3\xb3n formats per carreus de pedra irregulars parcialment arrebossats, en els quals s'obren un parell de petites portes. Cal destacar que el dos extrems d'aquest pas s\xc3\xb3n totalment diferents arquitect\xc3\xb2nicament: per una banda, la que d\xc3\xb3na al costat del c/ Vilanova, s'observa una biga m\xc3\xa9s de les que componen la coberta de pas. En canvi, en l'altra banda, la que s'encara al c/ Agoders, s'hi troba un magn\xc3\xadfic arc rebaixat format per carreus de pedra regulars, perfectament tallats que descansen en dos brancals o muntants a banda i banda."